《寄怀梁公狄内弟流寓宝应》
明代·王崇简

念子年来多病侵，鱼潜鸿杳信沉沉。奔腾昔日天涯泪，彫落余生岁晚心。

万里风尘双须短，他乡客梦一镫深。何时携手沧溟去，瓢笠潇潇上翠岑。

作者简介：（1602—1675或1678）明末清初直隶宛平人，字敬哉。明崇祯十六年进士。入清，又于顺治三年成进士，授内翰林国史院庶吉士，官至礼部尚书。以谙练历朝典故，为时所重。卒谥文贞。有《青箱堂文集》。